Fredrik Arnesen
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekter og arkitektkontorer fra 1900 til i dag
Fredrik Arnesen var en norsk arkitekt. Arnesen var utdannet ved Den kongelige Tegneskole. Han etablerte egen praksis i Bergen i samarbeid med Arthur Darre Kaarbø. Arnesen og Kaarbø var blant de mest benyttede arkitekter i sin tid og gjennomførte store byggeoppgaver i Bergen, alle preget av gode planløsninger og gjennomarbeidede detaljer.
De tre hovedverkene, kontorbygg for BDS (1911, revet etter å ha blitt sterkt skadet under eksplosjonskatastrofen 20. april 1944), Torvalmenning nr. 12 (1925–26) og Nøstehjørnet (1937) ble tegnet i henholdsvis nybarokk, nyklassisisme og funksjonalisme, men alltid med den samme sans for kvalitet i den håndverksmessige utførelsen av detaljene. I 1929 fikk de Houens fonds diplom for Grand Hotel Terminus. Les mer i Store norske leksikon Fredrik Arnesen i Norsk kunstnerleksikon arkitektur i Norge nybarokk nyklassisisme funksjonalisme - arkitektur